Legal Document

Category: 310

Text:
26. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 604 της 12/20 Δεκ. 1985 (ΦΕΚ Α΄ 215) Κατάργηση των Κρατικών Μονοπωλίων Εμπορικού Χαρακτήρα. Έχοντας υπόψη: 1.Τις διατάξεις της παρ. 1 του άρθρ. 3 του Νόμ. 1338/1983 «εφαρμογή του Κοινοτικού Δικαίου» (Φ.Ε.Κ. 34/ΤΑ/17.3.1983) όπως τροποποιήθηκε από την παρ. 3 του άρθρ. 6 του Νόμ. 1440/1984 «Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητος Άνθρακος και Χάλυβος και του Οργανισμού Εφοδιασμού ΕΥΡΑΤΟΜ» (ΦΕΚ 70/ΤΑ/21.3.1984), αλλά και το γεγονός ότι δεν συντρέχει λόγος σήμερα για τη διατήρηση του μονοπωλίου των παρακάτω αγαθών. 2.Την κοινή απόφαση του Πρωθυπουργού και του Υπουργού Εθνικής Οικονομίας ΔΚ/20862/2.8.85 «Ανάθεση αρμοδιοτήτων στους Υφυπουργούς Εθνικής Οικονομίας»(Φ.Ε.Κ. 481/Β/2.8.85). 3.Την 951/1985 γνωμοδότηση του Συμβουλίου της Επικρατείας μετά από πρόταση των Υπουργού Οικονομικών και Υφυπουργού Εθνικής Οικονομίας, αποφασίζουμε: Άρθρ.1.-Το Δ/γμα αυτό έχει σκοπό την προσαρμογή της Ελληνικής Νομοθεσίας που αφορά τα Κρατικά Μονοπώλια Εμπορικού Χαρακτήρα προς τις διατάξεις του άρθρ. 37 της Συνθήκης της Ε.Ο.Κ. σε συνδυασμό με το άρθρ. 40 της Συνθήκης προσχωρήσεως της Ελληνικής Δημοκρατίας στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας. Σελ. 372(α) Τεύχος Η81-Σελ.122 Άρθρ.2.-1.Καταργούνται οι διατάξεις των Νόμων και Δ/των που ακολουθούν καθ’ ο μέρος αφορούν την εισαγωγή των πυρείων της δασμολ. κλάσης 3606, την κατασκευή, εισαγωγή και διάθεση των παιγνιοχάρτων της δασμολ. κλάσης 9704, την εισαγωγή και διάθεση του αλατιού της δασμολ. κλάσης 2501 και την εισαγωγή και διάθεση του σιγαρόχαρτου της δασμολ. κλάσης 4815 ΒΙ. ΚΑΤΑΡΓΟΥΜΕΝΟΙ ΝΟΜΟΙ ΚΑΙ  ΔΙΑΤΑΓΜΑΤΑ ΠΕΡΙ ΜΟΝΟΠΩΛΙΩΝ ΠΥΡΕΙΩΝ 1.Νόμος ΑΡΞΗ/27.3.1884 «περί αποκλειστικού δικαιώματος κατασκευής, εισαγωγής και πωλήσεως των χημικών πυρείων (φωσφόρων) εις το Κράτος». 2.Διάταγμα «περί καθορισμού των κλάσεων των υπό του Δημοσίου πωλουμένων χημικών πυρείων και των διακριτικών αυτών σημείων (ΦΕΚ 330/ 13. 9.1938 τεύχος Α΄). 3.Διάταγμα «περί των διαστάσεων και επιγραφών των κυτίων πυρείων του Μονοπωλίου» (ΦΕΚ 42/4. 2.1939 τ.Α΄). ΚΑΤΑΡΓΟΥΜΕΝΟΙ ΝΟΜΟΙ ΚΑΙ  ΔΙΑΤΑΓΜΑΤΑ ΠΕΡΙ ΜΟΝΟΠΩΛΙΟΥ  ΠΑΙΓΝΙΟΧΑΡΤΩΝ 1.Νόμος ΑΡΞΖ/22.3.1884 «περί αποκλειστικού δικαιώματος κατασκευής, εισαγωγής και πωλήσεως των παιγνιοχάρτων εις το Κράτος». 2.Άρθρ. 2 του Α.Ν. 390/1936. 3.Διάταγμα «περί καθορισμού κλάσεων παιγνιοχάρτων και των τύπων των ταινιών περιβολής δεσμίδων παιγνιοχάρτων» (Φ.Ε.Κ. 472/16.12.38 τ.Α΄). 4.Β.Δ/γμα 29.4.1947, «περί συμπληρώσεως του από 10.12.1938 Β.Δ/τος» περί καθορισμού κλάσεων παιγνιοχάρτων και των τύπων των ταινιών περιβολής των δεσμίδων παιγνιοχάρτων» (Φ.Ε.Κ. 101/26. 5.1947 τ.Α΄). 5.Β.Δ/γμα «περί συμπληρώσεως των από 10.12.1938και 29.4.1947 Β.Δ/των, «περί καθορισμού κλάσεων παιγνιοχάρτων και τύπων ταινιών περιβολής δεσμίδων παιγνιοχάρτων» (Φ.Ε.Κ. 160/ 28.7.50 τ.Α΄). 28.Η.β.26 Μονοπώλιο αλατιού ΚΑΤΑΡΓΟΥΜΕΝΟΙ ΝΟΜΟΙ ΚΑΙ  ΔΙΑΤΑΓΜΑΤΑ ΠΕΡΙ ΜΟΝΟΠΩΛΙΩΝ  ΑΛΑΤΙΟΥ 1.Διάταγμα της 11.4.1833 «περί Εθνικών Αλυκών» (Περ. ΙΔ΄ και ΙΕ΄). 2.Νόμος ΑΤΜΕ/9.1.1886 «περί συστάσεως ειδικών αλαταποθηκών κ.λπ.». 3.Νόμος ΧΟΘ΄/10.8.1861 «περί καταργήσεως μερικών αλαταποθηκών»(ΦΕΚ σελίδα 38). 4.Νόμος 762/1917 «περί αυξήσεως της τιμής ειδών τινών των Μονοπωλίων». 5.Ν.Δ/γμα της 16.4.1923 «περί τροποποιήσεως και συμπληρώσεως των ποινικών διατάξεων του Νόμ. 1165 «περί Τελωνειακού Κώδικα» και των Νόμων «περί φορολογίας καπνού και σιγαρόχαρτου κ.λπ». 6.Το Ν.Δ. 1598/1942 «περί ρυθμίσεως ζητημάτων χορηγήσεως άλατος δι’ άλισιν γεωργικών προϊόντων και δι’ ετέρας τινάς χρήσεις». 7.Ο Νόμος 129/1943 «περί τροποποιήσεως και συμπληρώσεως διατάξεων τινών περί μονοπωλίου του άλατος». 8.Το άρθρ. 20 του Νόμ. 302/1943 «περί τροποποιήσεως των διατάξεων περί φόρου πολυτελείας και λοιπών φόρων καταναλώσεως». 9.Το άρθρ. 8 του Β.Δ/τος της 7.12.1947 «περί φορολογίας του καταναλισκομένου καπνού κ.λπ.». 10.Ο Αναγκ. Νόμ. 207/1936 «περί του εξαγομένου άλατος εις την αλλοδαπήν»(Φ.Ε.Κ. 441/1936 τ.Α΄). ΙΙ.Ο Νόμ. 2027/1952 «περί χορηγήσεως άλατος επί ηλαττωμένη τιμή δια βιομηχανικάς, γεωργικάς και άλλας τινάς χρήσεις» (Φ.Ε.Κ. 67/17.3.1952 τ.Α΄). 12.Ο Α.Ν. 39/1967 «περί τροποποιήσεως διατάξεων τινων περί Μονοπωλίων» και του Δ/τος της 27.6.1886» περί καταστροφής του εν ταις αλαταποθήκαις άλατος κακής ποιότητος» (ΦΕΚ 104/21.6.67 τ.Α΄). 13.Νόμ. 231/1975 (άρθρ. 28) «περί αντικαταστάσεως, τροποποιήσεως και συμπληρώσεως φορολογικών τινών διατάξεων»(ΦΕΚ 277/6.12.75 τ.Α΄). 14.Δ/γμα «περί καταστροφής του εν ταις αλαταποθήκαις άλατος κακής ποιότητος» (Φ.Ε.Κ. 170/27.6.1886 τ.Α΄). ΚΑΤΑΡΓΟΥΜΕΝΟΙ ΝΟΜΟΙ ΚΑΙ  ΔΙΑΤΑΓΜΑΤΑ ΠΟΥ ΑΦΟΡΟΥΝ ΤΑ ΚΡΑΤΙΚΑ  ΜΟΝΟΠΩΛΙΑ ΓΕΝΙΚΑ 1.Νόμ. 1680/1919 (άρθρ. 5) «περί μεταβολής διατάξεων των Νόμων» περί χαρτοσήμου κ.λπ.» (ΦΕΚ 19/1919 τ.Α΄). 2.Α.Ν. 915/1937 «περί καταργήσεως της διακρίσεως του μονοπωλίου άλατος, πυρείων και παιγνιοχάρτων Παλαιάς Ελλάδος και Νέων Χωρών» (Φ.Ε.Κ. 422/22.10.1937 τ.Α΄). 3.Νόμ. 1628/1944 «περί τροποποιήσεως και συμπληρώσεως ενίων διατάξεων των Νόμων περί Μονοπωλίων». 4.Α.Ν. 220/1945 «περί τροποποιήσεως και συμπληρώσεως ενίων διατάξεων των Νόμων περί Μονοπωλίων» (Φ.Ε.Κ. 73/27.3.1945 τ.Α΄). 5.Α.Ν. 719/1945 (άρθρ. 3 και 4) «περί τροποποιήσεως και συμπληρώσεως Νόμων τινών περί φόρων καταναλώσεως» (Φ.Ε.Κ. 296/1945 τ.Α΄). 6.Β.Δ/γμα της 21/25 Φεβρ. 1885 «περί κατασχομένων κ.λπ. πετρελαίων, πυρείων και παιγνιοχάρτων». 7.Νόμ. 5054/1931 (άρθρ. 3). 8.Νόμ. 3803/1957 (άρθρ. 3 και 4) «περί ρυθμίσεως ζητημάτων σχετιζομένων προς τα μονοπωλιακά είδη και άλλων τινών διατάξεων» (Φ.Ε.Κ. 259/1957 τ.Α΄). 9.Α.Ν. 154/1967 (άρθρ. 16, 17, 18, 19 και 20) «περί τροποποιήσεως και συμπληρώσεως διατάξεών τινων περί φόρων καταναλώσεως, τελών ψυχαγωγίας και ειδών Κρατικού Μονοπωλίου» (Φ.Ε.Κ. 180/21.10.67 τ.Α΄). 10.Ν.Δ. 99/1969 «περί τροποποιήσεως διατάξεών τινων αφορωσών το Μονοπώλιο του φωτιστικού πετρελαίου και των παιγνιοχάρτων» (Φ.Ε.Κ. 25/1969 τ.Α΄). 2.Διατάξεις άλλων Νόμων ή Δ/των που ρυθμίζουν αντικείμενα που περιλαμβάνονται στις ρυθμίσεςι του Δ/τος αυτού θεωρούνται καταργούμενες από την ημερομηνία ισχύος αυτού. Άρθρ.3.-Η ισχύς του Δ/τος αυτού αρχίζει από 1 Ιαν. 1986. 27. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ  ΤΕΧΝΟΛΟΓΙΑΣ  Αριθ. 11-7 η /Φ5/17453 της 27/31 Δεκ.  1985  (ΦΕΚ Β΄ 835) Ρύθμιση θεμάτων άλατος μετά την κατάργηση των Μονοπωλίων Εμπορικού χαρακτήρα. Έχοντας υπόψη: α)Τις διατάξεις του Π.Δ. 604/1985 «περί καταργήσεως των Μονοπωλίων Εμπορικού χαρακτήρα» (ΦΕΚ 215 Α΄/20.12.1985) και ειδικότερα του άρθρ. 2, με το οποίο καταργούνται όλες οι διατάξεις νόμων και δ/γων που αναφέρονται στην εισαγωγή και διάθεση του αλατιού από 1.1.1986. β)Την επιτακτική ανάγκη ρυθμίσεως του θέματος του ομαλού εφοδιασμού της εσωτερικής αγοράς με αλάτι από 1.1.1986, αποφασίζουμε: (Αντί για τις σελ. 373(α)-376(γ) Σελ. 373(β) Τεύχος Η81-Σελ.123 Μονοπώλιο αλατιού 28.Η.β.27 Ι.Οι αρμοδιότητες και δικαιώματα τα σχετικά με τη διαχείριση του αλατιού ασκούνται από το Υπουργείο Βιομηχανίας Ενέργειας και Τεχνολογίας ως και, σύμφωνα με τις εντολές και οδηγίες αυτού, από τα Γραφεία Αλυκών. Στις Νομαρχίες όπου δεν υφίστανται Γραφεία Αλυκών τα εν λόγω δικαιώματα διαχείρισης ασκούνται, κατά περίπτωση, από τις Διευθύνσεις, Τμήματα και Γραφεία Νομαρχιακού επιπέδου του Υπουργείου Βιομηχανίας, Ενέργειας και Τεχνολογίας. 2.Ο προγραμματισμός της παραγωγής δια των κρατικών αλυκών και των κρατικών αλατορυχείων που τυχόν θα ιδρυθούν στο μέλλον, ως και του εφοδιασμού της χώρας σε πρωτογενές αλάτι ανάγεται στην αρμοδιότητα του Υπουργείου Βιομηχανίας, Ενέργειας και Τεχνολογίας. 3.Με απόφαση του Υπουργού Βιομηχανίας, Ενέργειας και Τεχνολογίας, επιτρέπεται η ελεύθερη εισαγωγή από το Ελληνικό Δημόσιο επιτραπεζίου και βιομηχανικού αλατιού για την κάλυψη έκτακτων αναγκών της εσωτερικής κατανάλωσης. 4.Η παραγωγή και ο εφοδιασμός της εσωτερικής αγοράς σε πρωτογενές αλάτι από τη Δημοτική αλυκή Τουρλίδας Μεσολογγίου, την ιδιωτική αλυκή Άσπρης Μεσολογγίου και από οποιονδήποτε άλλο επιτρέπεται ύστερα από άδεια του Υπουργείου Βιομηχανίας, Ενέργειας και Τεχνολογίας. 5.Μέχρι την αναπρασαρμογή της τιμής του με απόφαση των Υπουργών Βιομηχανίας, Ενέργειας και Τεχνολογίας και Εμπορίου, η πώληση από το Δημόσιο του αλατιού που βρίσκεται στην κυριότητά του, καθώς και εκείνου που παράγεται στις κρατικές αλυκές θα γίνεται απευθείας από τις αλυκές του κράτους σ’ όλες τις επιχειρήσεις, συνεταιρισμούς και ιδιώτες στην τιμή των 5 δραχμών το κιλό. Η τιμή αυτή επιβαρύνεται με 0,27 δραχμές το κιλό υπέρ ΙΚΑ σύμφωνα με τις διατάξεις του Ν.Δ.13/1973 και με το νόμιμο χαρτόσημο. 6.Η χονδρική και λιανική τιμή πώλησης από το Ελληνικό Δημόσιο αλατιού στην εσωτερική αγορά και σε χώρες του εξωτερικού καθορίζεται με κοινή απόφαση των Υπουργών Βιομηχανίας, Ενέργειας και Τεχνολογίας και Εμπορίου. 7.Με σκοπό την τήρηση της νομοθεσίας που ισχύει σχετικά με την παραγωγή και διάθεση στην εσωτερική κατανάλωση του πρωτογενούς αλατιού, το Υπουργείο Βιομηχανίας, Ενέργειας και Τεχνολογίας ασκεί εποπτεία στις αντίστοιχες επιχειρήσεις. Η απόφαση αυτή της οποίας η ισχύς αρχίζει την 1.1.1986 να δημοσιευτεί στην Εφημερίδα της Κυβερνήσεως και να κυρωθεί με Νόμο. Σελ. 374(β) Τεύχος Η81-Σελ.124 28.Η.β.27 Μονοπώλιο αλατιού